als_Latn dik_Latn sag_Latn
Dokument Parlamentar
Drejton Mbledhjen
JOZEFINA ÇOBA TOPALLI – KRYETARE KUVENDI
Rendi i ditës: Miratimi i Kalendarit të Punimeve të Kuvendit për periudhën Qershor -Korrik 2011.
Të pranishëm:
Znj. Jozefina TOPALLI Kryetare Kuvendi
Z. Astrit PATOZI Kryetar i Grupit Parlamentar të Partisë Demokratike
Z. Ardian TURKU Zëvendëskryetar Kuvendi
Z. Vangjel Tavo Zëvendëskryetar Kuvendi
Z. Genc POLLO Përfaqësues i Këshillit të Ministrave
Mungojnë:
Z. Gramoz RUÇI Kryetar i Grupit Parlamentar të Partisë Socialiste
Z. Namik DOKLE Zëvendëskryetar Kuvendi
Z. Lefter KOKA Kryetar i Grupit Parlamentar “Lëvizja Socialiste për Integrim”
Të ftuar: Kryetarët e komisioneve të përhershme parlamentare: z. Ilir Rusmali, z. Fatos Beja, z.Jemin Gjana, z. Mark Marku, z. Leonard Demi, z. Edmond Spaho.
Mungojnë: znj Valentina Leskaj, z. Et’hem Ruka, znj Ermelinda Meksi.
HAPET MBLEDHJA
Jozefina Topalli: Mirëdita! E kam thirrur këtë Konferencë të Kryetarëve për të diskutuar mbi Mbledhjen e javës së ardhshme, pasi une nuk do te jem në shqipëri, sëbashku me një grup deputetësh. Kështu propozoj që seanca e ditës së enjte të javës që vjen të zhvillohet ditën e martë ose të mërkurë. Si të vendosni ju.
Genc Pollo: Po duke qenë se të mërkurën është mbledhja e Qeverisë, mendoj që seancën ta zhvillojmë të mërkurën pasdite.
Jozefina Topalli: Problemi qëndron se mos bëhet vazhdimësi kjo mënyrë dhe duhet ta mendojmë mirë ditën se kur do të zhvillojmë seancën.
Astrit Patoi: Kryetarët e komisioneve janë këtu, kështu që ta diskutojmë dhe të caktojmë ditën kur do të zhvillohet seanca.
Lulzim Lelçaj: Gjithashtu, duhet të diskutojmë dhe për projektligjin për Kompleksin Parlamentar se kur do ta fusim.
Jozefina Topalli: Po do ta kalojmë në seancë nuk do ta lemë të kaloj më kohë.
Lulzim Lelçaj: Është dhe projektligji për Audiovizualët për t’u diskutuar.
Astrit Patozi: Mos duhet futur në program rishikimi i Buxhetit?
Jozefina Topalli: Po do ta diskutojmë edhe këtë pikë.
Lulëzim Lelçaj: Ligji për Sigurimet Shoqërore dhe për trashëgiminë nuk janë gati se po i punojnë komisionet.
Jozefina Topalli: Seancën e fundit të këtij kalendari do të kalojmë edhe dy projektligje që i kemi në rend dite. Kompleksi parlamentar për të enjten e dytë të muajit korrik, pra për datën 7.07.2011. Prokurimi për këtë do të jetë i hapur. Seanca e javës tjetër u la për ditën e martë. Dakord.
Genc Pollo: Por nëse duhet të bëhet seanca komisionet të mblidhen të premten.
Jemin Gjana: Komisionet nuk mblidhen të premten, sepse mblidhen gjatë javës dhe të premten është pak më e vështirë të jenë prezent deputetët. Gjithashtu kam dhe një pikë të dytë për të diskutuar, zoti Pollo, më ndodh që në komision ne dhe ministria të mos i referohemi të njëjtit draft të projektligjit kur jemi duke punuar. Pra, komisioni punon me tjetër draft dhe specialistët e ministrisë kanë tjetër.
Genc Pollo: Ka një procedurë që e përjashton këtë gjë.
Jemin Gjana: Mua ky problem më ndodh për tri herë rresht.
Jozefina Topalli: Po nga vjen drafti tjetër ndryshe nga ai i komisionit, pasi ai protokollohet pasi hyn në Kuvend?
Jemin Gjana: Zonja Kryetare, kjo ndodh se ministria i bën përsëri ndryshime projektligjit. Gjithashtu dua të shtoj se pranë komisioneve ka ardhur projektligji për rishikimin e titujve të pronësisë dhe nuk ka ardhur projektligji i fermave.
Genc Pollo: Ky ligj ka pasur një problem teknik, është zgjidhur dhe do të vijë shumë shpejt.
Jozefina Topalli: Mark ku jemi me ligjin për mediat?
Mark Marku: Është gati ka vetëm problemin e strategjisë së dixhitalizimit, sepse kjo është një strategji tjetër që nuk varet nga ne. Ligji i ka kaluar të gjitha. E kemi paraqitur dhe në KE dhe na kanë kthyer vetëm 50 faqe, për të cilat kemi ngritur një grup spsecialistësh dhe po i shqyrtojmë.
Genc Pollo: Tekstin e strategjisë Komisini ad-hoc e ka gati.
Mark Marku: Ka një problem tjetër: KE propozon që zgjedhja e bordit drejtues të KKRT- të bëhet me short.
Genc Pollo: Kush do të duhet ta hedh shortin?
Mark Marku: Ne këtë pikë e kemi lënë projektligjin si ka qenë.
Jozefina Topalli: Bordi si zgjidhet?
Mark Marku: Zgjidhet nga Parlamenti.
Jozefina Topalli: Ne e kemi një praktikë për për të zgjedhur bordin. T’i qëndrojmë praktikës. Edhe Italia dhe Franca këtë praktikë kanë, ne nuk bëjmë ligje më të mira se ata.
Mark Marku: Nëse biem dakord, ne e fusim në seancë.
Jozefina Topalli: Duke qënë se është një ligj i rëndësishëm, mendoj se duhet ta shikojë edhe një komision tjetër.
Astrit Patozi: Unë mendoj që këtë projektligj duhet ta shohim mirë deri në shtator që të mos mendohet se po kalohet, shpejt e shpejt nga që nuk paraqitet opozita në seancë plenare.
Jozefina Topalli: Nuk mund të kushtëzohemi nga opozita për një ligj kaq të rëndësishëm.
Genc Pollo: Këto dy probleme që paraqiti Marku sqarohen, përsa i përket opozitës si të jetë si të mos jetë prezent ata njësoj do të shprehen, kundër ligjit.
Astrit Patozi: Nëse është gati atëherë le të kalojë.
Fatos Beja: Amendamenti zgjidhet me çështjen e pronësisë ndaj medias, dhe ashtu si është trajtuar në ligj nuk ka kuptim.
Lulëzim Lelçaj: E kemi diskutuar një herë këtë problem edhe nëse e kalojmë amendamentin, përsëri nuk gjen zbatim.
Jozefina Topalli: Dakord ta kalojmë amendamentin e zotit Beja.
Lulëzim Lelçaj: Duke qenë se është teknikë legjislative po e kalojmë në Komisionin e Ligjeve për të shqyrtuar.
Fatos Beja: Ta kalojmë në procedurë, pasi ne si Parlament mbajmë përgjegjësi, pasi nuk mund të lemë një ligj të shfuqizojë një ligj tjetër.
Mark Marku: Deri në fund të korrikut ligji nuk përfundon se kemi takime me grupet e interesit.
Jozefina Topalli: Zoti Marku përse nuk më thoni që janë edhe këto procedura? Ju më thoni që është gati dhe ta kalojmë. Ka tri vjet që po punohet për projektligjin, duhet të mbarohet. Unë e di që ky projektligj është i mbaruar në komision.
Genc Pollo: Ne na volitet që këtë projektligj ta kalojmë pa zhurmë dhe shpejt, sepse mendojmë se opozita do të bëjë zhurmë mediatike.
Astrit Patozi: Ata edhe po të mos jenë në seancë përsëri do të kundërshtojnë ligjin. Ne duhet t’i lemë mundësinë vetes duke parashikuar javën e tretë të këtij kalendari për ta kaluar.
Jozefiina Topalli: Mark, atëherë sa të mbarojë seanca ti lidhu me grupet e intersit, me Komisionin e Europës dhe Këshillin e Europës dëgjoi përfaqësuesit e tyre dhe të kalojë projekligji të punohet në komision.
Mark Marku: OSBE më ka kërkuar informacion.
Fatos Beja: T’u paraqesim një draft.
Jozefina Topalli: Tri herë rresht ua kemi çuar. Nuk kemi bërë ligj të medias pa e parë ata. Zoti Patozi, kërkoj nga anëtarët e komisionit që ta studjojnë dhe ta njohin ligjin mirë. Zoti Pollo njofto në Qeveri që projektligjin për Buxhetin ta paraqesin pa vonesa në Kuvend.
Këtu e mbyllim mbledhjen.
Falemnderit!
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn